Blomsterstanden er som regel en klase, men kan være forgrenet. Den vokser rett ut av stammen (kauliflori), og av og til kan hele stammen være dekket av blomster. Blomstene er zygomorfe og 5–6 cm i diameter. Begeret har 6 fliker. Det er 6 kronblad som er gule eller rosa på utsiden og røde inni. Det er mange pollenbærere som er vokst sammen til en hette. Den er hvit lengst inn, rosa lenger ut og gul ytterst. Fruktknuten er undersittende og har 6 kammer. De duftende blomstene pollineres av bier i slekta . Fruktene er kulerunde og 12–25 cm i diameter med mange frø i fruktkjøttet.